Bjerke videregående skole

Bjerke videregående skole er en videregående skole i bydel Bjerke i Oslo. Skolen har drøyt 800 elever per 2025.

Skolen ble etablert i 1977 som Linderud videregående skole, i deler av byggene til det som var Linderud ungdomsskole, fra 1964. Skolen ligger i Groruddalen mellom Linderud senter og Linderud t-banestasjon på Grorudbanen. Skolen er kjent for sitt idrettsfaglige tilbud og har uteksaminert en rekke toppidrettsutøvere.

Skolen tilbyr utdanningsprogramene Idrettsfag og Studiespesialisering, inkludert egne kurs for minoritetsspråklige elever. Videre har skolen grupper for spesialundervisning for psykisk utviklingshemmede og multihandikappende elever.

 Skolens fagtilbud 
Skolen har høy søkning til sitt idrettsfaglige tilbud. I Rune Slagstads idéhistoriske verk, (Sporten): en idéhistorisk studie fra 2008, omtales Bjerke videregående skole som et av Norges ledende toppidrettsgymnaser.

 Beliggenhet og bygning 
Linderud skole og Bjerke videregående skole ligger langs Statsråd Mathiesens vei med Linderudhallen og Linderud bad mellom seg. Til sammen utgjør disse fire byggene et sammenhengende skolekompleks med flate tak, utformet i mur, kledd i rød teglstein, der de to siste henger sammen med bygget til den videregående skolen. Byggene ble tegnet av arkitektene Christoffersen og Hvalbye og har flere fløyer. Anlegget er omtalt i boken «Oppdag Groruddalen!» som en av de flotteste 1960-årenes skolene i Oslo, og sies å være av høy arkitektonisk verdi.Gry Eliesen, m.fl.: Oppdag Groruddalen! En kulturhistorisk guide, Pax forlag (2010) ISBN 978-82-992269-5-0oppdaggroruddalen.no: Bjerke videregående skole og Linderud skole 

Bjerke videregående skole er todelt med en hovedbygning (A-bygget) der aula, elevkantine og avdeling for multihandikappede elever ligger i kjelleren. Kontorer, personalrom, skolebibliotek og spesialrom for realfag er plassert i første etasje, mens andre og tredje etasje hovedsakelig består av ordinære undervisningsrom. En fløy over to etasjer ligger langs tomten mot nord og huser avdeling for medier og kommunikasjon. Mellom skolen og Linderudhallen ligger indre skolegård, preget av et ruvende eiketre.

Naboskolen, Linderud skole, fikk en omfattende rehabilitering og ombygging i 2005. Fra 2011 skal Bjerke videregående skole gjennom en rehabilitering, med planlagt ferdigstilling i 2013.

 Skolens historie 
I slutten av 1960-årene bidro den økte tilflytningen til økt behov for skoleplasser. På Veitvet var den første helhetlge drabantbyen i Groruddalen etablert. I 1968 flyttet store ungdomskull inn i de nye bygningene, som ble Linderud ungdomsskole. Før skolen var ferdig bygget, gikk elevene på den nå nedlagte Rosenhof skole. Elevene fylte begge skolebyggene, som nå er Linderud skole og Bjerke videregående skole.

 Videregående skole 
I 1975 ble Linderud ungdomsskole tilført de videregående kursene 2-årig idrettslinje og 2-åring sosiallinje. Etter hvert ble også husflid, estetiske og formgivingsfag lagt til skolen. Året etter, i 1976 ble Hegdehaugen videregående skole med studieretning allmennfag ble overført til Linderud, og skolen tok form som en videregående skole. Linderud ungdomsskole ble da flyttet med rektor, administrasjon og lærere til Fossumberget skole.

I 1977 ble bygningene delt i Linderud skole og Linderud videregående skole (etter lange navnediskusjoner i skolens lærerråd og Byrådets kulturutvalg vant ikke kreativiteten).

Sinsen videregående skole ble avviklet i 1990 og avgangsklassene tok det siste året ved Linderud videregående skole fra høsten 1990. Året etter ble også Fernanda Nissen videregående skole flyttet med studieretning helse- og sosialfag til Linderud videregående skole. Samtidig flyttet Forsøksgymnaset i Oslo (FGO) inn i andre etasje i B-fløyen ved skolen.

Tidlig i 1990-årene ble skolegården pusset opp. Asfalt ble erstattet av gress og beplantning. I 1992 vant skolen pris for byen vakreste skolegård, og legatet til Oslo bys forskjønnelse tildelte skulpturen Søsken av Annasif Døhlen. Skulpturen er et helportrett av en gutt og en jente og dekorerer fortsatt skolegården. Sentralt er også et stort lønnetre som står som et kunnskapens tre i indre skolegård.

 2000 – Navneskifte til Bjerke videregående skole 
Etter flere år med navneforvirring mellom de to skolene Linderud skole og Linderud videregående skole skiftet byrådet skolens navn til Bjerke videregående skole i 2000. Problemer med besøkende som gikk feil, drosjer som kjørte feil, post og andre leveranser som ble levert feil ble nå historie. Med det nye navnet ble den videregående skolen også mer synlig på kart og byoversikter.

Bjerke videregående skole var sentral i utviklingen av Skolelinux. Fra år 2000 innførte skolen bruk av officepakken StarOffice. Dette gjorde skolen interessant for Linux. Fra 2001 ble skolen hovedarena for utviklingsprosjektet Skolelinux.Skolelinux: Forventningene til Skolelinux , besøkt 12. september 2010

I 2002 ble Forsøksgymnaset i Oslo flyttet til Oslo Voksenopplæring Sinsen, og året etter, i 2003, ble Bjerke videregående skole tildelt studieretning for medier og kommunikasjon som tok over en nyoppusset andre etasje i B-fløyen. Skolen ble samtidig tildelt en tredje parallell i studieretning for idrettsfag på grunn av høye søkertall, og kunne tilby et av Norges største tilbud innen idrettsfag. I 2003 inngikk skolen samarbeid med organisasjonen MOT, og ble en «MOT-skole».Akers Avis Groruddalen.no (6. oktober 2004): Statsministeren roste Bjerke vgs, hentet 3. juli 2011

Bjerke videregående skole arrangerte skolerevy for første gang i 2004. Fra 2007 fikk skolen tildelt studieprogrammet studiespesialisering, og startet samtidig et tilbud med kombinasjon med programfag toppidrett. I forbindelse med Groruddalssatsingen etablerte skolen et eget Kompetansesenter for idrett og fysisk aktivitet under navnet «KIFA Bjerke». Gjennom senteret ble det utformet aktivitetstilbud og opplæring innen aktivitetsledelse til skoler og nærmiljø i Groruddalen.kifa-bjerke.no: HJELP TIL Å FÅ SKOLEBARN I BEVEGELSE , hentet 3. juli 2011

Bjerke videregående skole innførte LP-modellen som pedagogisk verktøy i 2008, og ble en av 7 videregående skoler i Norge som i et pilotprosjekt skal prøve ut, og tilpasse modellen for videregående opplæring.eldhusetfagforum.no: Nettverkssamling på Lillestrøm 11. og 12. mars 2009 – Første erfaringar med LP-modellen i VGS, hentet 3. juli 2011

Utdanningsprogrammet Helse og sosialfag ble i 2008 flyttet til Sogn videregående skole, og høsten 2009 ble programmet for Barne- og ungdomsarbeiderfag Vg2 flyttet til Stovner videregående skole. Fra høsten 2010 ble tilbudet med allmennfaglig påbygning flyttet til Hellerud videregående skole. Ved Bjerke videregående skole ble det samtidig opprettet tilbud med studiespesialisering for minoritetsspråklige elever.

 2011 – relokalisert 
mini|Bygget til tidligere Bredtvet videregående skole var midlertidig tilholdssted for Bjerke under rehabiliteringen, fra 2011 til 2013.
Høsten 2011 begynte en omfattende rehabilitering og modernisering av Bjerke videregående skole. Ombyggingen er planlagt ferdigstilt til skolestart 2013. Skolen er i byggeperioden midlertidig relokalisert i bygget til den nedlagte Bredtvet videregående skole. Bredtvet ble i forkant rehabilitert og stod nyoppusset og klar til skolestart august 2011.Lokalavisen Groruddalen (17. august 2011): Bredtvet blir klar for Bjerke-elever , hentet 9. september 2011

Januar ble det kjent at Bjerke videregående skole er en av fire videregående skoler i Oslo med status som universitetsskole, i et samarbeid med Universitetet i Oslo. Skolen ble dermed arena for universitetets lærerstudenter og skoleforskere. I føle avtalen skal skolen motta bistand til kompetanseheving for personalet.

 2013 – tilbake på Linderud 
Høsten 2013 stod nye Bjerke videregående skole klar til skolestart som planlagt. Etter planen skulle skolen samtidig få utdanningsprogrammet Musikk, dans og drama, med fordypning i performing arts og musical. Tilbudet ville vært unikt i norsk offentlig skole. Søkertallene var for lave og tilbudet ble ikke etablert. Skolens nye spesialrom ble dermed ikke tatt i bruk som tiltenkt.

I 2017 ble det studiespesialiserende tilbudet businesslinje etablert. I 2018 etablerte skolen også et mer vitenskapelig tilbud under navnet future science  Begge tilbudene måtte avvikles etter kort tid på grunn av lave søkertall. 

Rektorer
 1991–1999: Anna Øvsthus
 1999–2012: Gro Flaten (fra Berg videregående skole)
 2012–2019: Astrid Grytte (til Hersleb videregående skole)
 2019–2021 : Synnøve Aas Gulvik (til Ås videregående skole)
 2021: Mette Olden: (fungerende januar-mars)
 2021– Margrethe Hammer (fra Elverum videregående skole)

 Tidligere elever 
mini|Bjarte Myrhol, håndballspiller med VM-medaljer for Norge er tidligere elev ved Bjerke videregående skole

Skolen er kjent for sitt idrettstilbud og flere utøvere har hatt sine sentrale utviklingsår ved skolegangen ved Linderud eller Bjerke videregående skole på vei mot sine karrierer. I følgende liste nevnes tidligere elever ved skolen med nasjonale og internasjonale titler eller utøvere som har representert landslag for seniorer innen sine idretter.

 Lagspillere 
Fotball
 Mohammed «Moa» Abdellaoue (f. 1985), fotballspiller med landskamper for Norge og vinner av Kniksenprisen
 Mathis Bolly (f. 1990), fotballspiller med landskamper for Elfenbenkysten
 Daniel Braaten (f. 1982), fotballspiller med landskamper for Norge
 Kaia Fjeldstad (f. 1983), fotballspiller og serievinner i Toppserien
 Christer George (f. 1979), fotballspiller med landskamper for Norge
 Gunnar Halle (f. 1965), fotballspiller med landskamper for Norge og serievinner i Tippeligaen
 André Hansen (f. 1989), fotballspiller (keeper) med landskamper for Norge og serievinner i Tippeligaen og norgesmester
 Bjørnar Holmvik (1985), fotballspiller, serievinner i Tippeligaen
 Flamur Kastrati (f. 1991), fotballspiller med landskamper for Kosovo
 Celine Pettersen (f. 1988), fotballspiller med landskamper for Norge og flere ganger serievinner i Toppserien og norgesmester
 Monica Henriksen (f. 1986), fotballspiller, serievinner i Toppserien og norgesmester
 Bjarne Sognnæs (f. 1966), fotballspiller serievinner i Tippeligaen og norgesmester

Ishockey
 Brede Csiszar (f. 1987), ishockeyspiller 
 Geir Hoff (f. 1965), tidligere hockeyspiller med landskamper for Norge og vinner av Gullpucken
 Lars Erik Lund (f 1974), ishockeyback med landskamper for Norge

Håndball
 Bjarte Myrhol (f. 1982), håndballspiller med to VM-sølv for Norge

Innebandy
 Andreas Færøy (f. 1984), innebandyspiller med landskamper for Norge
 Oda Langaker (f. 1992), innebandyspiller med landskamper for Norge og serievinner og norgesmester
 Hanne Anker Lillehammer (f. 1996), innebandyspiller med flere seriemesterskap
 Dagfinn Ringås (f. 1974), innebandyspiller med landskamper for Norge

 Individuelle utøvere 
mini|Sandra Ostad, turner og flere ganger norsk mester er tidligere elev ved Bjerke videregående skole 
 Bente Arntsen (f. 1976), norsk mester og europeisk mester i styrkeløft og verdensmester i benkpress
 Ingunn Elise Haakonsen (f. 1976), norsk mester og europeisk mester i styrkeløft
 Erik Johnsen (1965), skihopper med sølv og bronse fra Calgary 1988 og vinner av Fearnleys olympiske ærespris
 Thomas Kagnes (f. 1980) norsk mester i selskapsdans
 Sandra Ostad (f. 1990), flere ganger norsk mester i turn
 Øystein Pettersen, olympisk mester i langrenn, sprint fra Vancouver 2010
 Anita Tomulevski Bjerregård (f. 1977), norsk mester i turn og friidrett, stavsprang
 Sune Wentzel, fem ganger verdensmester i frisbee
 Marny Østreng (f. 1979), flere ganger norsk mester i turn

 Bjerkerevyen 
Skolen etablerte egen skolerevy i 2004 med forestillingen «Vol 1», en revy som ble omtalt som en «vellykket jomfrutur» i Aftenpostens Oslopuls. Elevene ved programfaget medier og kommunikasjon bidro med den kreativiteten som skulle til for å starte en ny tradisjon ved skolen. I 2010 ble det ikke arragert revy ved skolen. Dette er en liste over Bjerkerevyene:

 2009: Turbulense – terningkast 3 og kommentar: «Flystyrt – Selv om Åge Hareide er kaptein, flyr jeg neppe med Bjerke Airlines igjen.»Anmeldelse fra oslopuls.no 2. mars 2009 
 2008: Det var Det det var – terningkast 3 og kommentar: «Tilbake til fortiden»Anmeldelse fra oslopuls.no 3. mars 2008
 2007: Erre no' mer, så bare spør – terningkast 4 og kommentar: «Erre no' mer, så bare kom med det»Anmeldelse fra oslopuls.no 2. mars 2007
 2006: Absolutt cirka tysk – terningkast 5 og kommentar: «Sterk absolutt»Anmeldelse fra oslopuls.no 2. mars 2006
 2005: Eksperimentet – terningkast 5 og kommentar: «Skru den som Bjerke»
 2004: Vol 1 – terningkast 5 og kommentar: «Vellykket jomfrutur»

Referanser

 Eksterne lenker 

 KIFA Bjerke – skolens kompetansesenter for idrett og fysisk aktivitet


Kategori:Utdanningsinstitusjoner etablert i 1977
Kategori:Byggverk fullført i 1968
Kategori:Skoler i bydel Bjerke
Kategori:Sport i bydel Bjerke